กฎกระทรวงการแจ้งการแต่งเครื่องแบบตำรวจ หรือการแต่งกายโดยใช้เครื่องแต่งกายคล้ายเครื่องแบบตำรวจ เพื่อการแสดง พ.ศ. 2568กฎกระทรวง การแจ้งการแต่งเครื่องแบบตำรวจ หรือการแต่งกายโดยใช้เครื่องแต่งกาย คล้ายเครื่องแบบตำรวจ เพื่อการแสดง พ.ศ. ๒๕๖๘อาศัยอำนาจตามความในมาตรา ๕ วรรคหนึ่ง และมาตรา ๑๕๕ แห่งพระราชบัญญัติตำรวจแห่งชาติ พ.ศ. ๒๕๖๕ นายกรัฐมนตรีออกกฎกระทรวงไว้ ดังต่อไปนี้มาตรา 1 ข้อ ๑ กฎกระทรวงนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปมาตรา 2 ข้อ ๒ ให้ยกเลิกกฎกระทรวงว่าด้วยหลักเกณฑ์การแจ้งให้หัวหน้าสถานีตำรวจแห่งท้องที่ทราบ ในกรณีที่จะแต่งเครื่องแบบตำรวจ หรือแต่งกายโดยใช้เครื่องแต่งกายคล้ายเครื่องแบบตำรวจเพื่อการแสดง พ.ศ. ๒๕๕๓มาตรา 3 ข้อ ๓ ในกฎกระทรวงนี้ "การแสดง" หมายความว่า การแสดงภาพยนตร์ ละคร หรือการแสดงอื่นใดทำนองเดียวกันที่ประสงค์จะเผยแพร่ต่อสาธารณชน "ผู้ซึ่งมีหน้าที่รับผิดชอบการแสดง" หมายความว่า ผู้มีหน้าที่รับผิดชอบในการควบคุมดูแลการถ่ายทำหรือกำกับการแสดง ไม่ว่าจะเป็นผู้แสดงด้วยตนเองหรือไม่มาตรา 3 และให้หมายความรวมถึงผู้ซึ่งได้รับมอบหมายจากบุคคลเช่นว่านั้นด้วยมาตรา 4 ข้อ ๔ การแจ้งตามกฎกระทรวงนี้ จะแจ้งโดยวิธีการทางอิเล็กทรอนิกส์หรือแจ้งเป็นเอกสารก็ได้ ในกรณีที่แจ้งโดยวิธีการทางอิเล็กทรอนิกส์ ให้แจ้งทางช่องทางอิเล็กทรอนิกส์ที่สำนักงานตำรวจแห่งชาติประกาศกำหนดตามกฎหมายว่าด้วยการปฏิบัติราชการทางอิเล็กทรอนิกส์ ส่วนการรับแจ้งและการติดต่อใด ๆมาตรา 4 ให้ดำเนินการตามกฎหมายว่าด้วยการปฏิบัติราชการทางอิเล็กทรอนิกส์ ในกรณีที่แจ้งเป็นเอกสาร ให้แจ้ง ณ สถานีตำรวจ กองการต่างประเทศ สำนักงานตำรวจแห่งชาติ หรือหน่วยงานตามที่ผู้บัญชาการตำรวจแห่งชาติกำหนดตามข้อ ๕ แล้วแต่กรณีมาตรา 5 ข้อ ๕ ในการแสดงที่ผู้แสดงจะแต่งเครื่องแบบตำรวจหรือแต่งกายโดยใช้เครื่องแต่งกายคล้ายเครื่องแบบตำรวจ ให้ผู้ซึ่งมีหน้าที่รับผิดชอบการแสดงนั้นแจ้งต่อหัวหน้าสถานีตำรวจแห่งท้องที่ที่จะทำการแสดงดังต่อไปนี้ ทราบล่วงหน้าไม่น้อยกว่าห้าวัน ก่อนที่จะทำการแสดง (๑)มาตรา 5 ในกรณีที่จะทำการแสดงในเขตพื้นที่สถานีตำรวจนครบาลหรือสถานีตำรวจภูธรใด ให้แจ้งต่อหัวหน้าสถานีตำรวจนครบาลหรือหัวหน้าสถานีตำรวจภูธรแห่งนั้น (๒) ในกรณีที่จะทำการแสดงในเขตพื้นที่ที่มิได้อยู่ในเขตพื้นที่ของสถานีตำรวจตาม (๑)มาตรา 5 ให้แจ้งต่อผู้บังคับบัญชาสูงสุดของหน่วยงานที่มีลักษณะงานเช่นเดียวกับสถานีตำรวจตามที่ผู้บัญชาการตำรวจแห่งชาติกำหนด (๓) ในกรณีที่จะทำการแสดงในเขตพื้นที่นอกราชอาณาจักร ให้แจ้งต่อผู้บังคับการกองการต่างประเทศมาตรา 5 กรณีประสงค์จะทำการแสดงเรื่องใดเรื่องหนึ่งในท้องที่ของสถานีตำรวจมากกว่าหนึ่งท้องที่ที่มีเขตต่อเนื่องกัน ให้แจ้งต่อหัวหน้าสถานีตำรวจแห่งท้องที่ตามวรรคหนึ่งในเขตพื้นที่ใดพื้นที่หนึ่งที่จะทำการแสดงก็ได้ และให้ถือว่าการแจ้งนั้นเป็นการแจ้งต่อหัวหน้าสถานีตำรวจแห่งท้องที่อื่นที่จะทำการแสดงด้วยแล้วมาตรา 5 เมื่อหัวหน้าสถานีตำรวจแห่งท้องที่ตามวรรคสองได้รับแจ้งแล้ว ให้มีหน้าที่แจ้งไปยังหัวหน้าสถานีตำรวจแห่งท้องที่อื่นที่จะทำการแสดงเพื่อทราบโดยพลัน โดยให้ส่งสำเนาหนังสือแจ้งพร้อมทั้งสำเนาเอกสารและหลักฐานไปด้วยมาตรา 6 ข้อ ๖ การแจ้งตามข้อ ๕ ให้แจ้งโดยมีสาระสำคัญตามที่กำหนดไว้ในแบบหนังสือแจ้งท้ายกฎกระทรวงนี้มาตรา 7 ข้อ ๗ เมื่อได้รับหนังสือแจ้งพร้อมด้วยรายการข้อมูล เอกสาร และหลักฐานตามที่กำหนดไว้ในแบบหนังสือแจ้งท้ายกฎกระทรวงนี้แล้ว ให้ผู้รับแจ้งออกใบรับแจ้งตามแบบใบรับแจ้งท้ายกฎกระทรวงนี้ไว้เป็นหลักฐานให้แก่ผู้แจ้งโดยพลัน ในกรณีที่ผู้รับแจ้งตรวจสอบหนังสือแจ้ง และรายการข้อมูล เอกสารมาตรา 7 และหลักฐานที่ยื่นหรือแสดงพร้อมหนังสือแจ้งแล้วเห็นว่าไม่ถูกต้องหรือไม่ครบถ้วน ให้แจ้งให้ผู้แจ้งทราบทันที ถ้าเป็นกรณีที่สามารถแก้ไขหรือเพิ่มเติมได้ในขณะนั้น ให้แจ้งให้ผู้แจ้งดำเนินการแก้ไขหรือยื่นหรือแสดงข้อมูล เอกสาร หรือหลักฐานเพิ่มเติมให้ครบถ้วนมาตรา 7 ถ้าเป็นกรณีที่ไม่อาจดำเนินการได้ในขณะนั้นให้บันทึกความบกพร่องและรายการข้อมูล เอกสาร หรือหลักฐานที่จะต้องแก้ไขหรือยื่นหรือแสดงเพิ่มเติม พร้อมทั้งกำหนดระยะเวลาที่ผู้แจ้งจะต้องดำเนินการแก้ไขหรือยื่นหรือแสดงเพิ่มเติมไว้ในบันทึกดังกล่าวด้วย ในกรณีที่การแจ้งมิได้กระทำโดยวิธีการทางอิเล็กทรอนิกส์มาตรา 7 ให้ผู้รับแจ้งและผู้แจ้งลงนามไว้ในบันทึกนั้น และให้ผู้รับแจ้งมอบสำเนาบันทึกดังกล่าวให้ผู้แจ้งไว้เป็นหลักฐาน ในกรณีตามวรรคสอง หากผู้แจ้งได้แก้ไขหรือยื่นหรือแสดงข้อมูล เอกสาร หรือหลักฐานเพิ่มเติมครบถ้วนแล้ว ให้ผู้รับแจ้งออกใบรับแจ้งตามแบบใบรับแจ้งท้ายกฎกระทรวงนี้ไว้เป็นหลักฐานให้แก่ผู้แจ้งโดยพลันมาตรา 8 ข้อ ๘ ใบรับแจ้งตามข้อ ๗ ให้คุ้มครองผู้แสดงซึ่งแต่งเครื่องแบบตำรวจหรือแต่งกายโดยใช้เครื่องแต่งกายคล้ายเครื่องแบบตำรวจ ให้ดำเนินการต่อไปได้แม้พ้นกำหนดเวลาแล้ว แต่ไม่เกินเจ็ดวันนับแต่วันที่ครบกำหนดเวลาตามใบรับแจ้ง ในกรณีที่มีเหตุจำเป็นทำให้การทำการแสดงแตกต่างไปจากข้อมูลที่ระบุไว้ในใบรับแจ้งมาตรา 8 ผู้ซึ่งมีหน้าที่รับผิดชอบการแสดงอาจแจ้งเปลี่ยนแปลงข้อมูลต่อหัวหน้าสถานีตำรวจแห่งท้องที่ที่ได้แจ้งไว้เดิมภายในสามวันนับแต่วันที่การทำการแสดงสิ้นสุดลง โดยมีสาระสำคัญตามที่กำหนดไว้ในแบบหนังสือแจ้งเปลี่ยนแปลงข้อมูลท้ายกฎกระทรวงนี้ และให้นำความในข้อ ๗มาตรา 8 มาใช้บังคับแก่การรับแจ้งเปลี่ยนแปลงข้อมูลด้วยโดยอนุโลม โดยในกรณีที่กล่าวถึง "ใบรับแจ้ง" ให้หมายถึง "ใบรับแจ้งเปลี่ยนแปลงข้อมูล"มาตรา 9 ข้อ ๙ บรรดาการแจ้งและการรับแจ้งตามกฎกระทรวงว่าด้วยหลักเกณฑ์การแจ้งให้หัวหน้าสถานีตำรวจแห่งท้องที่ทราบ ในกรณีที่จะแต่งเครื่องแบบตำรวจ หรือแต่งกายโดยใช้เครื่องแต่งกายคล้ายเครื่องแบบตำรวจเพื่อการแสดง พ.ศ. ๒๕๕๓ ที่ได้แจ้งหรือรับแจ้งไว้ก่อนวันที่กฎกระทรวงนี้ใช้บังคับและยังดำเนินการไม่แล้วเสร็จมาตรา 9 ให้ถือว่าเป็นการแจ้งและการรับแจ้งตามกฎกระทรวงนี้ และให้ดำเนินการต่อไปตามกฎกระทรวงนี้ให้ไว้ ณ วันที่ ๒ พฤษภาคม พ.ศ. ๒๕๖๘ แพทองธาร ชินวัตร นายกรัฐมนตรีหมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๑๕๕ แห่งพระราชบัญญัติตำรวจแห่งชาติ พ.ศ. ๒๕๖๕ บัญญัติว่า ในการแสดงภาพยนตร์ ละคร หรือการแสดงอื่นใดทำนองเดียวกันที่ประสงค์จะเผยแพร่ต่อสาธารณชน หากผู้แสดงประสงค์จะแต่งเครื่องแบบตำรวจ หรือแต่งกายโดยใช้เครื่องแต่งกายคล้ายเครื่องแบบตำรวจให้ผู้ซึ่งมีหน้าที่รับผิดชอบการแสดงนั้นหรือผู้ซึ่งได้รับมอบหมายแจ้งต่อหัวหน้าสถานีตำรวจแห่งท้องที่ที่จะทำการแสดงเช่นว่านั้นทราบ ทั้งนี้ ตามหลักเกณฑ์ที่กำหนดไว้ในกฎกระทรวง จึงจำเป็นต้องออกกฎกระทรวงนี้